title: Komisjoni rakendusmäärus (EL) 2017/2382, 14. detsember 2017, milles sätestatakse rakenduslikud tehnilised standardid seoses standardvormide, -mallide ja -menetlustega teabe edastamiseks vastavalt Euroopa Parlamendi ja nõukogu direktiivile 2014/65/EL (EMPs kohaldatav tekst )

text:
               20.12.2017

               ET

               Euroopa Liidu Teataja

               L 340/6

         KOMISJONI RAKENDUSMÄÄRUS (EL) 2017/2382,
   14. detsember 2017,
   milles sätestatakse rakenduslikud tehnilised standardid seoses standardvormide, -mallide ja -menetlustega teabe edastamiseks vastavalt Euroopa Parlamendi ja nõukogu direktiivile 2014/65/EL
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 15. mai 2014. aasta direktiivi 2014/65/EL finantsinstrumentide turgude kohta ning millega muudetakse direktiive 2002/92/EÜ ja 2011/61/EL, (1) eriti selle artikli 34 lõiget 9 ja artikli 35 lõiget 12,
   ning arvestades järgmist:

               (1)

               Asjakohane on sätestada ühised standardvormid, -menetlused ja -mallid sellise teabe esitamiseks, mis on vajalik juhul, kui investeerimisühing, turukorraldaja ja direktiiviga 2014/65/EL ette nähtud juhul krediidiasutus soovib teenuste osutamise vabaduse või asutamisvabaduse alusel osutada investeerimisteenuseid või tegeleda investeerimistegevusega teises liikmesriigis.

               (2)

               Pidades silmas direktiivi 2014/65/EL artikli 34 lõiget 1 ja artikli 35 lõiget 1, tuleks käesoleva määruse sätteid kohaldada ka krediidiasutuste suhtes, kellele on antud tegevusluba vastavalt Euroopa Parlamendi ja nõukogu direktiivile 2013/36/EL (2) ja kes kasutavad seotud vahendajaid investeerimisteenuste osutamiseks investeerimisteenuste osutamise vabaduse alusel või asutades filiaali.

               (3)

               Oluline on kehtestada standardvormid, mis hõlmavad keelt ja sidevahendeid, mida investeerimisühingud, turukorraldajad ja vajaduse korral krediidiasutused ning päritoluliikmesriikide ja vastuvõtvate liikmesriikide pädevad asutused võivad lubasid käsitlevate teadete edastamiseks kasutada, selleks et hõlbustada investeerimisteenuste osutamist ja investeerimistegevusega tegelemist eri liikmesriikides ning pädevate asutuste vastavate ülesannete ja kohustuste tulemuslikku täitmist.

               (4)

               Päritoluliikmesriigi pädev asutus peab hindama esitatud teate täielikkust ja õigsust, selleks et tagada i) investeerimisühingu, turukorraldaja või vajaduse korral krediidiasutuse poolt päritoluliikmesriigi pädevale asutusele esitatud teabe kvaliteet ja ii) päritoluliikmesriigi pädeva asutuse poolt vastuvõtva liikmesriigi pädevale asutusele esitatud teabe kvaliteet.

               (5)

               Sätted, mille kohaselt päritoluliikmesriigi pädev asutus peab märkima, mille poolest on teade puudulik või ebaõige, on vajalikud, et kindlustada puuduvate või ebaõigete elementide kindlaksmääramise ja nendest teatamise selgus ning hõlbustada selliste probleemide lahendamist ning täieliku ja õige teabe uuesti esitamist.

               (6)

               Kui esitatakse filiaali luba käsitlev teade või seotud vahendaja luba käsitlev teade, on teate kättesaamise kinnitamine vajalik, et oleks selge, millisel kuupäeval on teade kätte saadud ja täpselt millisel kuupäeval võib investeerimisühing asutada filiaali või kasutada vastuvõtvas liikmesriigis asutatud seotud vahendajat.

               (7)

               Kui investeerimisühing või turukorraldaja, kes korraldab mitmepoolset või organiseeritud kauplemissüsteemi, soovib rakendada teise liikmesriigi territooriumil asjakohast korda hõlbustamaks kaugkasutajate, liikmete või kõnealuses liikmesriigis asutatud osaliste juurdepääsu nendele süsteemidele ja kauplemist nendes süsteemides, tuleks sidususe eesmärgil kasutada kindlaid vorme, selleks et tagada nii investeerimisühingu või turukorraldaja poolt päritoluliikmesriigi pädevale asutusele esitatava teabe piisavus kui ka päritoluliikmesriigi pädeva asutuse poolt vastuvõtva liikmesriigi pädevale asutusele esitatava teabe piisavus.

               (8)

               Järjepidevuse huvides ja finantsturgude sujuva toimimise tagamiseks tuleb käesoleva määruse sätteid ja vastavaid direktiivi 2014/65/EL üle võtvaid siseriiklikke sätteid hakata kohaldama samast kuupäevast.

               (9)

               Käesolev määrus põhineb Euroopa Väärtpaberiturujärelevalve (ESMA) poolt komisjonile esitatud rakenduslike tehniliste standardite eelnõul.

               (10)

               ESMA on vastavalt Euroopa Parlamendi ja nõukogu määruse (EL) nr 1095/2010 (3) artiklile 15 korraldanud rakenduslike tehniliste standardite kohta avalikud konsultatsioonid, analüüsinud võimalikku asjaomast kulu ja kasu ning küsinud arvamust kõnealuse määruse artikli 37 kohaselt loodud väärtpaberituru sidusrühmade kogult,

         ON VASTU VÕTNUD KÄESOLEVA MÄÄRUSE:
   Artikkel 1
   Kohaldamisala
   1.   Käesolevat määrust kohaldatakse mitmepoolset kauplemissüsteemi või organiseeritud kauplemissüsteemi korraldavate investeerimisühingute ja turukorraldajate suhtes.
   2.   Käesolevat määrust kohaldatakse ka krediidiasutuste suhtes, kellele on antud tegevusluba vastavalt direktiivile 2013/36/EL, kes osutavad ühte või mitut investeerimisteenust või tegelevad investeerimistegevusega direktiivi 2014/65/EL kohaselt ja kes soovivad kasutada seotud vahendajat ühe järgmise õiguse alusel:

               a)

               õigus osutada investeerimisteenuseid ja tegeleda investeerimistegevusega vastavalt direktiivi 2014/65/EL artikli 34 lõikele 5;

               b)

               asutamisõigus vastavalt direktiivi 2014/65/EL artikli 35 lõikele 7.

         Artikkel 2
   Üldnõuded
   1.   Käesoleva määruse kohane teadete esitamine ja teavitamine peab toimuma liidu ametlikus keeles, mida aktsepteerivad nii päritoluliikmesriigi pädev asutus kui ka vastuvõtva liikmesriigi pädev asutus.
   Teated tuleb esitada paberkandjal või, kui asjaomane pädev asutus sellega nõus on, siis elektrooniliselt.
   2.   Pädevad asutused avaldavad teabe selle kohta, milliseid keeli ja teabe esitamise viise nad aktsepteerivad, kaasa arvatud kontaktandmed lubasid käsitlevate teadete esitamiseks.
   Artikkel 3
   Investeerimisteenuste ja -tegevuse luba käsitleva teate esitamine
   1.   Investeerimisühing esitab päritoluliikmesriigi pädevale asutusele investeerimisteenuste ja -tegevuse luba käsitleva teate vastavalt direktiivi 2014/65/EL artikli 34 lõikele 2 või 5, kasutades I lisas esitatud vormi.
   2.   Investeerimisühing esitab lõike 1 kohaselt päritoluliikmesriigi pädevale asutusele eraldi investeerimisteenuste ja -tegevuse luba käsitleva teate iga liikmesriigi kohta, kus ta kavatseb tegutseda.
   3.   Investeerimisühing või artikli 1 lõike 2 punktis a osutatud krediidiasutus, kes soovib investeerimisteenuseid osutada või investeerimistegevusega tegeleda päritoluliikmesriigis asutatud seotud vahendaja kaudu, esitab päritoluliikmesriigi pädevale asutusele investeerimisteenuste ja -tegevuse luba käsitleva teate, täites I lisas esitatud vormis ainult need osad, mis puudutavad seotud vahendajat.
   Artikkel 4
   Investeerimisteenuste ja -tegevuse luba käsitleva teate täielikkuse ja õigsuse hindamine
   1.   Kui päritoluliikmesriigi pädev asutus on artikli 3 kohase investeerimisteenuste ja -tegevuse luba käsitleva teate kätte saanud, hindab ta edastatud teabe täielikkust ja õigsust.
   2.   Kui leitakse, et esitatud teave on puudulik või ebaõige, teavitab päritoluliikmesriigi pädev asutus põhjendamatu viivituseta sellest investeerimisühingut või artikli 1 lõike 2 punktis a osutatud krediidiasutust. Päritoluliikmesriigi pädev asutus märgib, mille poolest täpselt on teave puudulik või ebaõige.
   3.   Direktiivi 2014/65/EL artikli 34 lõikes 3 ja artikli 34 lõike 5 teises lõigus nimetatud ühe kuu pikkune tähtaeg hakkab kulgema alates sellise investeerimisteenuste ja -tegevuse luba käsitleva teate kättesaamisest, mis sisaldab täielikku ja õiget teavet.
   Artikkel 5
   Investeerimisteenuste ja -tegevuse luba käsitlevast teatest teavitamine
   1.   Päritoluliikmesriigi pädev asutus teavitab vastuvõtva liikmesriigi pädevat asutust ühe kuu jooksul pärast artikli 3 kohase teate saamist kõnealusest teatest, kasutades II lisas esitatud vormi ja lisades sellele teate koopia.
   2.   Päritoluliikmesriigi pädev asutus informeerib investeerimisühingut või artikli 1 lõike 2 punktis a osutatud krediidiasutust põhjendamatu viivituseta lõike 1 kohasest teavitamisest, märkides seejuures ära teavitamise kuupäeva.
   Artikkel 6
   Investeerimisteenuste ja -tegevuse andmete muutumist käsitleva teate esitamine
   1.   Kui investeerimisteenuste ja -tegevuse luba käsitlevas teates sisalduvad andmed muutuvad, esitab investeerimisühing või artikli 1 lõike 2 punktis a osutatud krediidiasutus päritoluliikmesriigi pädevale asutusele teate, kasutades I lisas esitatud vormi.
   2.   Lõike 1 kohase teate esitamisel täidab investeerimisühing või artikli 1 lõike 2 punktis a osutatud krediidiasutus üksnes I lisas esitatud vormi need osad, mis puudutavad muudatusi investeerimisteenuste ja -tegevuse luba käsitlevas teates sisalduvates andmetes.
   3.   Kui investeerimisühing või artikli 1 lõike 2 punktis a osutatud krediidiasutus teatab muudatustest pakutavates investeerimisteenustes või -tegevuses, kõrvalteenustes või finantsinstrumentides, loetleb ta kõik investeerimisteenused ja -tegevused, kõrvalteenused ja finantsinstrumendid, mida ta teate esitamise ajal pakub või kavatseb tulevikus pakkuma hakata.
   Artikkel 7
   Investeerimisteenuste ja -tegevuse andmete muutumist käsitlevast teatest teavitamine
   1.   Kui päritoluliikmesriigi pädev asutus saab artikli 6 kohase teate, teavitab ta põhjendamatu viivituseta vastuvõtva liikmesriigi pädevat asutust teatatud muudatustest, kasutades III lisas esitatud vormi ja lisades sellele artikli 6 kohase teate koopia.
   2.   Juhul, kui investeerimisühingu või krediidiasutuse luba tunnistatakse kehtetuks või tühistatakse, teavitab päritoluliikmesriigi pädev asutus sellest vastuvõtva liikmesriigi pädevat asutust, kasutades III lisas esitatud vormi.
   Artikkel 8
   Mitmepoolsele või organiseeritud kauplemissüsteemile juurdepääsu hõlbustamiseks rakendatavat korda käsitleva teate esitamine
   Kui investeerimisühing või turukorraldaja, kes korraldab mitmepoolset või organiseeritud kauplemissüsteemi, kavatseb rakendada teise liikmesriigi territooriumil asjakohast korda hõlbustamaks kaugkasutajate, liikmete või vastuvõtvas liikmesriigis asutatud osaliste juurdepääsu sellele süsteemile ja kauplemist selles süsteemis, teavitab see investeerimisühing või turukorraldaja päritoluliikmesriigi pädevat asutust üksikasjadest, mis puudutavad vastuvõtvat liikmesriiki, kus ta kavatseb sellist korda rakendada, kasutades IV lisas esitatud vormi.
   Artikkel 9
   Mitmepoolsele või organiseeritud kauplemissüsteemile juurdepääsu hõlbustamiseks rakendatavat korda käsitlevast teatest teavitamine
   1.   Päritoluliikmesriigi pädev asutus teavitab ühe kuu jooksul pärast artikli 8 kohase teate saamist vastuvõtva liikmesriigi pädevat asutust kõnealusest teatest, kasutades V lisas esitatud vormi ja lisades sellele teate koopia.
   2.   Päritoluliikmesriigi pädev asutus informeerib investeerimisühingut või turukorraldajat, kes korraldab mitmepoolset või organiseeritud kauplemissüsteemi, põhjendamatu viivituseta lõike 1 kohasest teavitamisest, märkides seejuures ära teavitamise kuupäeva.
   Artikkel 10
   Mitmepoolsele või organiseeritud kauplemissüsteemile juurdepääsu hõlbustamiseks rakendatavat korda käsitleva teate andmetes muudatuste esitamine
   1.   Kui mitmepoolsele või organiseeritud kauplemissüsteemile juurdepääsu hõlbustamiseks rakendatavat korda käsitlevas teates sisalduvad andmed muutuvad, esitab investeerimisühing või turukorraldaja, kes korraldab mitmepoolset või organiseeritud kauplemissüsteemi, päritoluliikmesriigi pädevale asutusele teate, kasutades IV lisas esitatud vormi.
   2.   Lõike 1 kohase teate esitamisel täidab investeerimisühing või turukorraldaja, kes korraldab mitmepoolset või organiseeritud kauplemissüsteemi, üksnes IV lisas esitatud vormi need osad, mis puudutavad muudatusi mitmepoolsele või organiseeritud kauplemissüsteemile juurdepääsu hõlbustamiseks rakendatavat korda käsitlevas teates sisalduvates andmetes.
   Artikkel 11
   Mitmepoolsele või organiseeritud kauplemissüsteemile juurdepääsu hõlbustamiseks rakendatavat korda käsitleva teate andmetes muudatustest teavitamine
   Kui päritoluliikmesriigi pädev asutus saab artikli 10 lõike 1 kohase teate, teavitab ta põhjendamatu viivituseta vastuvõtva liikmesriigi pädevat asutust teatatud muudatustest, kasutades III lisas esitatud vormi ja lisades sellele teate koopia.
   Artikkel 12
   Filiaali luba käsitleva teate esitamine
   Investeerimisühing, kes soovib teise liikmesriigi territooriumil filiaali asutada, esitab päritoluliikmesriigi pädevale asutusele direktiivi 2014/65/EL artikli 35 lõikega 2 ette nähtud teabe, kasutades VI lisas esitatud vormi.
   Artikkel 13
   Seotud vahendaja luba käsitleva teate esitamine
   1.   Investeerimisühing või artikli 1 lõike 2 punktis b osutatud krediidiasutus, kes soovib kasutada teises liikmesriigis asutatud seotud vahendajat, esitab päritoluliikmesriigi pädevale asutusele direktiivi 2014/65/EL artikli 35 lõikega 2 ette nähtud teabe, kasutades VII lisas esitatud vormi.
   2.   Kui investeerimisühing või artikli 1 lõike 2 punktis b osutatud krediidiasutus soovib teises liikmesriigis kasutada rohkem kui ühte seotud vahendajat, esitab ta eraldi teate iga seotud vahendaja kohta, keda ta kasutada kavatseb.
   3.   Investeerimisühing, kes soovib asutada filiaali, kes soovib kasutada seotud vahendajaid, esitab päritoluriigi pädevale asutusele eraldi seotud vahendaja luba käsitleva teate iga seotud vahendaja kohta, täites VII lisas esitatud vormi.
   Artikkel 14
   Filiaali luba käsitleva teate ja seotud vahendaja luba käsitleva teate täielikkuse ja õigsuse hindamine
   1.   Kui päritoluliikmesriigi pädev asutus on artikli 12 või 13 kohase teate kätte saanud, hindab ta esitatud teabe täielikkust ja õigsust.
   2.   Kui leitakse, et esitatud teave on puudulik või ebaõige, teavitab päritoluliikmesriigi pädev asutus põhjendamatu viivituseta sellest investeerimisühingut või artikli 1 lõike 2 punktis b osutatud krediidiasutust. Päritoluliikmesriigi pädev asutus märgib, mille poolest täpselt on teave puudulik või ebaõige.
   3.   Direktiivi 2014/65/EL artikli 35 lõikes 3 ja artikli 35 lõike 7 teises lõigus nimetatud kolme kuu pikkune tähtaeg hakkab kulgema alates sellise filiaali luba käsitleva teate või seotud vahendaja luba käsitleva teate kättesaamisest, mis sisaldab täielikku ja õiget teavet.
   Artikkel 15
   Filiaali luba käsitlevast teatest teavitamine
   1.   Päritoluliikmesriigi pädev asutus teavitab kolme kuu jooksul pärast artikli 12 kohase filiaali luba käsitleva teate saamist vastuvõtva liikmesriigi pädevat asutust kõnealusest teatest, kasutades VIII lisas esitatud vormi ja lisades sellele teate koopia.
   2.   Päritoluliikmesriigi pädev asutus informeerib investeerimisühingut põhjendamatu viivituseta lõike 1 kohasest teavitamisest, märkides seejuures ära teavitamise kuupäeva.
   3.   Vastuvõtva liikmesriigi pädev asutus kinnitab teate kättesaamist nii päritoluliikmesriigi pädevale asutusele kui ka investeerimisühingule.
   Artikkel 16
   Seotud vahendaja luba käsitlevast teatest teavitamine
   1.   Päritoluliikmesriigi pädev asutus teavitab kolme kuu jooksul pärast artikli 13 kohase seotud vahendaja luba käsitleva teate saamist vastuvõtva liikmesriigi pädevat asutust kõnealusest teatest, kasutades IX lisas esitatud vormi ja lisades sellele teate koopia.
   2.   Päritoluliikmesriigi pädev asutus informeerib investeerimisühingut või krediidiasutust põhjendamatu viivituseta lõike 1 kohasest teavitamisest, märkides seejuures ära teavitamise kuupäeva.
   3.   Vastuvõtva liikmesriigi pädev asutus kinnitab teate kättesaamist nii päritoluliikmesriigi pädevale asutusele kui ka investeerimisühingule või artikli 1 lõike 2 punktis b osutatud krediidiasutusele.
   4.   Seotud vahendaja ei alusta kavandatud investeerimisteenuste osutamist või investeerimistegevust enne, kui ta on kantud riiklikku registrisse selles liikmesriigis, kus ta on asutatud, vastavalt direktiivi 2014/65/EL artikli 29 lõikele 3.
   5.   Seotud vahendaja ei alusta kavandatud investeerimisteenuste osutamist või investeerimistegevust enne, kui ta saab teate vastuvõtva liikmesriigi pädevalt asutuselt.
   6.   Kui seotud vahendaja sellist teadet ei saa, võib ta alustada kavandatud investeerimisteenuste osutamist või investeerimistegevust kahe kuu möödumisel kuupäevast, mil päritoluliikmesriigi pädev asutus edastas teabe, nagu on osutatud lõikes 2.
   Artikkel 17
   Filiaali andmete muutumist käsitleva teate esitamine
   1.   Kui filiaali luba käsitlevas teates sisalduvad andmed muutuvad, esitab investeerimisühing päritoluliikmesriigi pädevale asutusele teate, kasutades VI lisas esitatud vormi.
   Investeerimisühing või krediidiasutus täidab üksnes VI lisas esitatud vormi need osad, mis puudutavad muutusi filiaali luba käsitlevas teates sisalduvates andmetes.
   2.   Kui investeerimisühing või krediidiasutus kavatseb teha muudatusi investeerimisteenustes või -tegevuses, kõrvalteenustes või finantsinstrumentides, mida ta pakub seotud vahendajate kaudu, esitab ta, kasutades VI lisas esitatud vormi, loetelu kõigist investeerimisteenustest ja -tegevustest, kõrvalteenustest ja finantsinstrumentidest, mida ta teate esitamise ajal seotud vahendajate kaudu pakub või kavatseb tulevikus seotud vahendajate kaudu pakkuma hakata.
   3.   Sellistest muudatustest filiaali luba käsitlevas teates sisalduvates andmetes, mis puudutavad filiaali tegevuse lõpetamist, teatatakse, kasutades X lisas esitatud vormi.
   Artikkel 18
   Muudatuste esitamine seotud vahendaja luba käsitlevas teates sisalduvates andmetes
   1.   Kui seotud vahendaja luba käsitlevas teates sisalduvad andmed muutuvad, esitab investeerimisühing või artikli 1 lõike 2 punktis b osutatud krediidiasutus päritoluliikmesriigi pädevale asutusele teate, kasutades VII lisas esitatud vormi.
   Investeerimisühing või krediidiasutus täidab üksnes VII lisas esitatud vormi need osad, mis puudutavad muudatusi seotud vahendaja luba käsitlevas teates sisalduvates andmetes.
   2.   Kui investeerimisühing kavatseb teha muudatusi investeerimisteenustes või -tegevuses või finantsinstrumentides, mille kohta tuleb esitada seotud vahendaja luba käsitlev teade, esitab ta, kasutades VI lisas esitatud vormi, loetelu kõigist investeerimisteenustest ja -tegevustest ning finantsinstrumentidest, mida ta teate esitamise ajal seotud vahendajate kaudu pakub või kavatseb tulevikus pakkuma hakata.
   3.   Sellistest muudatustest seotud vahendaja luba käsitlevas teates sisalduvates andmetes, mis puudutavad teises liikmesriigis asutatud seotud vahendaja kasutamise lõpetamist, teatatakse, kasutades X lisas esitatud vormi.
   Artikkel 19
   Filiaali andmete muutumist käsitlevast teatest teavitamine
   1.   Kui päritoluliikmesriigi pädev asutus saab artikli 17 lõike 1 kohase teate, teavitab ta põhjendamatu viivituseta vastuvõtva liikmesriigi pädevat asutust teatatud muudatustest, kasutades XI lisas esitatud vormi ja lisades sellele teate koopia.
   2.   Kui päritoluliikmesriigi pädev asutus saab artikli 17 lõike 3 kohase teate, teavitab ta põhjendamatu viivituseta vastuvõtva liikmesriigi pädevat asutust teatatud muudatustest, kasutades XIII lisas esitatud vormi ja lisades sellele teate koopia.
   Artikkel 20
   Seotud vahendaja andmete muutumist käsitlevast teatest teavitamine
   1.   Kui päritoluliikmesriigi pädev asutus saab artikli 18 lõike 1 kohase teate, teavitab ta põhjendamatu viivituseta vastuvõtva liikmesriigi pädevat asutust teatatud muudatustest, kasutades XII lisas esitatud vormi ja lisades sellele teate koopia.
   2.   Kui päritoluliikmesriigi pädev asutus saab artikli 18 lõike 3 kohase teate, teavitab ta põhjendamatu viivituseta vastuvõtva liikmesriigi pädevat asutust teatatud muudatustest, kasutades XIII lisas esitatud vormi ja lisades sellele teate koopia.
   Artikkel 21
   Jõustumine ja kohaldamine
   Käesolev määrus jõustub järgmisel päeval pärast selle avaldamist Euroopa Liidu Teatajas.
   Seda kohaldatakse alates 3. jaanuarist 2018.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 14. detsember 2017

            Komisjoni nimel

            president

         Jean-Claude JUNCKER

      (1)  ELT L 173, 12.6.2014, lk 349.

      (2)  Euroopa Parlamendi ja nõukogu 26. juuni 2013. aasta direktiiv 2013/36/EL, mis käsitleb krediidiasutuste tegevuse alustamise tingimusi ning krediidiasutuste ja investeerimisühingute usaldatavusnõuete täitmise järelevalvet, millega muudetakse direktiivi 2002/87/EÜ ning millega tunnistatakse kehtetuks direktiivid 2006/48/EÜ ja 2006/49/EÜ (ELT L 176, 27.6.2013, lk 338).

      (3)  Euroopa Parlamendi ja nõukogu 24. novembri 2010. aasta määrus (EL) nr 1095/2010, millega asutatakse Euroopa Järelevalveasutus (Euroopa Väärtpaberiturujärelevalve), muudetakse otsust nr 716/2009/EÜ ning tunnistatakse kehtetuks komisjoni otsus 2009/77/EÜ (ELT L 331, 15.12.2010, lk 84).

      I LISA

      II LISA

      III LISA

      IV LISA

      V LISA

      VI LISA

      VII LISA

      VIII LISA

      IX LISA

      X LISA

      XI LISA

      XII LISA

      XIII LISA


title: Komisjoni rakendusmäärus (EL) 2017/2383, 19. detsember 2017, millega pikendatakse erandit, mis on tehtud nõukogu määrusest (EÜ) nr 1967/2006 seoses Sloveenia territoriaalvetes kalapüügiga tegelevate volantina-traalerite miinimumkaugusega rannikust ja vee miinimumsügavusega nende kasutamisel

text:
               20.12.2017

               ET

               Euroopa Liidu Teataja

               L 340/32

         KOMISJONI RAKENDUSMÄÄRUS (EL) 2017/2383,
   19. detsember 2017,
   millega pikendatakse erandit, mis on tehtud nõukogu määrusest (EÜ) nr 1967/2006 seoses Sloveenia territoriaalvetes kalapüügiga tegelevate volantina-traalerite miinimumkaugusega rannikust ja vee miinimumsügavusega nende kasutamisel
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 21. detsembri 2006. aasta määrust (EÜ) nr 1967/2006, mis käsitleb Vahemere kalavarude säästva kasutamise majandamismeetmeid, (1) eriti selle artikli 13 lõiget 5,
   ning arvestades järgmist:

               (1)

               Määruse (EÜ) nr 1967/2006 artikli 13 lõike 1 kohaselt on keelatud veetavate püügivahendite kasutamine kaldale lähemal kui 3 meremiili või 50 meetrit samasügavusjoonest madalamal, kui selline sügavus asub kaldale lähemal.

               (2)

               Liikmesriigi taotluse korral võib komisjon teha määruse (EÜ) nr 1967/2006 artikli 13 lõikest 1 erandi, sel juhul peavad olema täidetud teatavad artikli 13 lõigetes 5 ja 9 sätestatud tingimused.

               (3)

               Komisjon sai 8. veebruaril 2013 Sloveenialt taotluse teha erand määruse (EÜ) nr 1967/2006 artikli 13 lõike 1 esimesest lõigust, et kasutada volantina-traalereid Sloveenia territoriaalvetes, mille sügavus on alla 50 meetri ja mille kaugus kaldast on 1,5–3 meremiili.

               (4)

               Sloveenia eranditaotlus vastas määruse (EÜ) nr 1967/2006 artikli 13 lõigetes 5 ja 9 sätestatud tingimustele ja komisjoni rakendusmäärusega (EL) nr 277/2014 (2) lubati kehtestada erand kuni 23. märtsini 2017.

               (5)

               20. juunil 2016 sai komisjon Sloveenialt taotluse, milles sooviti, et erand kehtiks kauem kui 23. märtsini 2017. Sloveenia esitas ajakohastatud teabe, milles põhjendati erandi pikendamise vajalikkust määruse (EÜ) nr 1967/2006 nõuete kohaselt. Taotlus hõlmab laevu, millega on kala püütud üle viie aasta ning mis tegutsevad vastavalt majandamiskavale, mille Sloveenia võttis kooskõlas määruse (EÜ) nr 1967/2006 artikli 19 lõikega 2 vastu 13. veebruaril 2014 (3). Kõnealused laevad on lisatud nimekirja, mis on edastatud komisjonile vastavalt määruse (EÜ) nr 1967/2006 artikli 13 lõike 9 nõuetele.

               (6)

               Kalanduse teadus-, tehnika- ja majanduskomitee (STECF) hindas 4.–8. juulil 2016. aastal toimunud 52. täiskogu istungil Sloveenia eranditaotlust ja sellega seotud majandamiskava projekti.

               (7)

               STECF hindamise järgselt esitas Sloveenia komisjonile täiendavad teaduslikud andmed ja aruanded 7. septembril 2016 ning lisas 27. detsembril 2016 ajakohastatud majandamiskava.

               (8)

               STECF hindas 27.–31. märtsil 2017. aastal toimunud 54. täiskogu istungil Sloveenia eranditaotlust ja lisatud dokumente. STECF rõhutas, et vaja on selgitada püügiloaga laevade registrit, kasutatavaid püügivahendeid ja kaaspüüki käsitlevaid andmeid. Sloveenia esitas komisjonile piisavad selgitused ja kinnitas, et töötab püügivahendite selektiivsuse suurendamise eesmärgil välja püüki ja püügikoormust käsitleva teadusliku uuringu.

               (9)

               Sloveenia eranditaotlus vastab määruse (EÜ) nr 1967/2006 artikli 13 lõigetes 5 ja 9 sätestatud tingimustele.

               (10)

               Täpsemalt esineb Sloveenias geograafilisi takistusi, sest Sloveenia territoriaalvete sügavus ei ole üheski kohas 50 meetrit. Kui erandit ei oleks kehtestatud, saaks volantina-traalereid kasutada üksnes kaldast kaugemal kui 3 meremiili, kus püügipiirkonnad on väga väikesed, sest neid alasid kasutatakse kaubanduslike laevateedena.

               (11)

               Sloveenia majandamiskavas on sätestatud kõik asjakohased kalandusalased mõisted ja selle kavaga tagatakse, et tulevikus püügikoormust ei suurendata, sest püügiload väljastatakse vaid 12 konkreetsele laevale, kellel on juba lubatud Sloveenias kala püüda.

               (12)

               Kalapüük volantina-traaliga ei ole asendatav muude püügivahenditega, sel puudub märkimisväärne mõju merekeskkonnale, sealhulgas kaitstud elupaikadele, ning see ei häiri selliste laevade tegevust, mis kasutavad muid kalapüügivahendeid kui traalid, noodad või teised samalaadsed veetavad võrgud.

               (13)

               Sloveenia taotletud erand mõjutab vaid väheseid laevu (12 laeva). Kõnealuste laevade registreerimisnumbrid on esitatud majandamiskavas.

               (14)

               Asjaomane püügitegevus vastab määruse (EÜ) nr 1967/2006 artikli 4 lõike 1 nõuetele, millega erandina lubatakse kala püüda kaitsealuste elupaikade kohal, kui see toimub teatavatel tingimustel mererohuga kaetud merepõhja puudutamata.

               (15)

               Taotletud erand vastab määruse (EÜ) nr 1967/2006 artikli 8 lõike 1 punktile h, sest erand on seotud traaleritega, mille võrgusilma suurus on vähemalt 40 mm.

               (16)

               Asjaomane püük vastab määruse (EÜ) nr 1967/2006 artikli 9 lõike 3 nõuetele, sest volantina-traaleritega ei püüta peajalgseid.

               (17)

               Sloveenia majandamiskavas on esitatud kalapüügi seiremeetmed ning seega on täidetud määruse (EÜ) nr 1967/2006 artikli 13 lõike 9 kolmandas lõigus ning nõukogu määruse (EÜ) nr 1224/2009 (4) artiklites 14 ja 15 sätestatud tingimused.

               (18)

               Seetõttu tuleks taotletud erandit lubada.

               (19)

               Sloveenia peaks esitama komisjonile aruande ettenähtud ajaks ja kooskõlas Sloveenia majandamiskavas kehtestatud seirekavaga.

               (20)

               Tuleks piirata erandi kehtivuse aega, et oleks võimalik kiiresti võtta parandavaid majandamismeetmeid juhul, kui komisjonile esitatud aruandest ilmneb püütava liigi halb kaitsestaatus, samuti võimaldab erandi piiratud kehtivusaeg koguda paremaid teaduslikke andmeid majandamiskava täiustamiseks.

               (21)

               Kuna rakendusmäärusega (EL) nr 277/2014 kehtestatud erand aegus 23. märtsil 2017, tuleks hakata käesolevat määrust kohaldama alates 24. märtsist 2017.

               (22)

               Käesoleva määrusega ettenähtud meetmed on kooskõlas kalanduse ja vesiviljeluse komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Erand
   Määruse (EÜ) nr 1967/2006 artikli 13 lõiget 1 ei kohaldata Sloveenia territoriaalvetes olenemata nende sügavusest 1,5 kuni 3 meremiili kaugusel kaldast volantina-traalide suhtes, mida kasutavad laevad,

               a)

               millel on registreerimisnumber, mis on sätestatud Sloveenia majandamiskavas, mille Sloveenia võttis vastu vastavalt määruse (EÜ) nr 1967/2006 artikli 19 lõikele 2,

               b)

               millega on kala püütud üle viie aasta ja mille puhul tulevikus ei suurendata varem kasutatud püügikoormust ning

               c)

               millel on püügiluba ja mis tegutsevad Sloveenia majandamiskava alusel.

         Artikkel 2
   Seirekava ja aruandlus
   Sloveenia esitab komisjonile kolme aasta jooksul alates käesoleva määruse jõustumisest aruande, mis on koostatud vastavalt artiklis 1 osutatud majandamiskavas kehtestatud seirekavale.
   Artikkel 3
   Jõustumine ja kohaldamisaeg
   Käesolev määrus jõustub kolmandal päeval pärast selle avaldamist Euroopa Liidu Teatajas.
   Käesolevat otsust kohaldatakse 24. märtsist 2017 kuni 27. märtsini 2020.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 19. detsember 2017

            Komisjoni nimel

            president

         Jean-Claude JUNCKER

      (1)  ELT L 36, 8.2.2007, lk 6.

      (2)  Komisjoni 19. märtsi 2014. aasta rakendusmäärus (EL) nr 277/2014, millega tehakse erand nõukogu määrusest (EÜ) nr 1967/2006 seoses Sloveenia territoriaalvetes kalapüügiga tegelevate volantina-traalerite miinimumkaugusega rannikust ja vee miinimumsügavusega nende kasutamisel (ELT L 82, 20.3.2014, lk 1).

      (3)  13. veebruari 2014. aasta otsus nr 34200-2/2014/4.

      (4)  Nõukogu 20. novembri 2009. aasta määrus (EÜ) nr 1224/2009, millega luuakse ühenduse kontrollisüsteem ühise kalanduspoliitika eeskirjade järgimise tagamiseks, muudetakse määrusi (EÜ) nr 847/96, (EÜ) nr 2371/2002, (EÜ) nr 811/2004, (EÜ) nr 768/2005, (EÜ) nr 2115/2005, (EÜ) nr 2166/2005, (EÜ) nr 388/2006, (EÜ) nr 509/2007, (EÜ) nr 676/2007, (EÜ) nr 1098/2007, (EÜ) nr 1300/2008, (EÜ) nr 1342/2008 ning tunnistatakse kehtetuks määrused (EMÜ) nr 2847/93, (EÜ) nr 1627/94 ja (EÜ) nr 1966/2006 (ELT L 343, 22.12.2009, lk 1).


title: Komisjoni rakendusmäärus (EL) 2017/2387, 19. detsember 2017, millega määratakse kindlaks kogused, mis lisatakse määruse (EÜ) nr 536/2007 alusel avatud Ameerika Ühendriikidest pärit kodulinnuliha tariifikvootide raames alaperioodiks 1. aprillist kuni 30. juunini 2018 kehtestatud kogustele

text:
               20.12.2017

               ET

               Euroopa Liidu Teataja

               L 340/45

         KOMISJONI RAKENDUSMÄÄRUS (EL) 2017/2387,
   19. detsember 2017,
   millega määratakse kindlaks kogused, mis lisatakse määruse (EÜ) nr 536/2007 alusel avatud Ameerika Ühendriikidest pärit kodulinnuliha tariifikvootide raames alaperioodiks 1. aprillist kuni 30. juunini 2018 kehtestatud kogustele
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 188 lõikeid 2 ja 3,
   ning arvestades järgmist:

               (1)

               Komisjoni määrusega (EÜ) nr 536/2007 (2) on avatud aastane tariifikvoot Ameerika Ühendriikidest pärit kodulinnulihatoodete importimiseks.

               (2)

               Ajavahemikul 1. detsembrist kuni 7. detsembrini 2017 esitatud impordilitsentsitaotlustega hõlmatud kogused alaperioodiks 1. jaanuarist kuni 31. märtsini 2018 on väiksemad kui saada olevad kogused. Seetõttu tuleks kindlaks määrata kogused, millele taotlusi ei esitatud, ning lisada need järgmiseks kvoodi alaperioodiks kehtestatud kogustele.

               (3)

               Meetme tõhususe tagamiseks peaks käesolev määrus jõustuma selle Euroopa Liidu Teatajas avaldamise päeval,

         ON VASTU VÕTNUD KÄESOLEVA MÄÄRUSE:
   Artikkel 1
   Kogused, mille kohta ei ole esitatud impordilitsentsitaotlusi vastavalt määrusele (EÜ) nr 536/2007 ja mis lisatakse alaperioodile 1. aprillist kuni 30. juunini 2018, on esitatud käesoleva määruse lisas.
   Artikkel 2
   Käesolev määrus jõustub selle Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 19. detsember 2017

            Komisjoni nimel

            presidendi eest

            põllumajanduse ja maaelu arengu peadirektoraadi

            peadirektor

         Jerzy PLEWA

      (1)  ELT L 347, 20.12.2013, lk 671.

      (2)  Komisjoni määrus (EÜ) nr 536/2007, 15. mai 2007, millega sätestatakse Ameerika Ühendriikidele eraldatud tariifikvootide avamine ja haldamine kodulinnulihasektoris (ELT L 128, 16.5.2007, lk 6).

      LISA

                  Järjekorranumber

                  Taotlemata kogused, mis lisatakse alaperioodiks 1. aprillist kuni 30. juunini 2018 saada olevatele kogustele
                  (kilogrammides)

                  09.4169

                  15 643 542


title: Komisjoni rakendusmäärus (EL) 2017/2384, 19. detsember 2017, millega täpsustatakse nõukogu määrusega (EÜ) nr 577/98 ette nähtud tööjõu valikvaatluse töökorraldust ja tööaja korraldust käsitleva lisaküsimustiku tehnilised tunnused 2019. aastaks (EMPs kohaldatav tekst )

text:
                  20.12.2017

                  ET

                  Euroopa Liidu Teataja

                  L 340/35

            KOMISJONI RAKENDUSMÄÄRUS (EL) 2017/2384,
      19. detsember 2017,
      millega täpsustatakse nõukogu määrusega (EÜ) nr 577/98 ette nähtud tööjõu valikvaatluse töökorraldust ja tööaja korraldust käsitleva lisaküsimustiku tehnilised tunnused 2019. aastaks
      (EMPs kohaldatav tekst)
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse nõukogu 9. märtsi 1998. aasta määrust (EÜ) nr 577/98 tööjõu valikvaatluse korraldamise kohta ühenduses, (1) eriti selle artikli 7a lõiget 5,
      ning arvestades järgmist:

                  (1)

                  Euroopa tööhõivestrateegias, tööhõivesuunistes (2) ja Euroopa sotsiaalõiguste sambas, (3) eelkõige selle kindla ja paindliku tööhõive, töö- ja eraelu tasakaalu ning hästi kohandatud töökeskkonna põhimõtetes, tõstetakse esile eesmärki suurendada Euroopas nii ettevõtete kui ka töötajate kohanemisvõimet ning rõhutatakse vajadust koguda andmeid laiaulatusliku Euroopa tasandil tehtava uuringuga, milles käsitletakse uute töökorralduse vormide kasutamist ja tööaja korraldust ning töötajate suhtumist neisse.

                  (2)

                  Komisjoni delegeeritud määruses (EL) 2016/1851 (4) täpsustatakse ja kirjeldatakse valdkondi, mille kohta tuleb ala-lisaküsimustikes esitada üksikasjalikumat teavet ning mis peavad sisalduma määrusega (EÜ) nr 577/98 ette nähtud tööjõu valikvaatluse töökorraldust ja tööaja korraldust käsitlevas 2019. aasta lisaküsimustikus.

                  (3)

                  Seepärast tuleks täpsustada töökorraldust ja tööaja korraldust käsitleva lisaküsimustiku tehnilised tunnused, filtrid ja koodid ning tähtaeg, milleks liikmesriigid peavad andmed esitama.

                  (4)

                  Käesoleva määrusega ette nähtud meetmed on kooskõlas Euroopa statistikasüsteemi komitee arvamusega,

            ON VASTU VÕTNUD KÄESOLEVA MÄÄRUSE:
      Artikkel 1
      Töökorraldust ja tööaja korraldust käsitleva lisaküsimustiku tehnilised tunnused 2019. aastaks, kasutatavad filtrid ja koodid ning kuupäev, milleks liikmesriigid peavad tulemused komisjonile esitama, on sätestatud käesoleva määruse lisas.
      Artikkel 2
      Käesolev määrus jõustub kahekümnendal päeval pärast selle avaldamist Euroopa Liidu Teatajas.

         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 19. detsember 2017

               Komisjoni nimel

               president

            Jean-Claude JUNCKER

         (1)  EÜT L 77, 14.3.1998, lk 3.

         (2)  Nõukogu 5. oktoobri 2015. aasta otsus (EL) 2015/1848 liikmesriikide tööhõivepoliitika suuniste kohta (ELT L 268, 15.10.2015, lk 28).

         (3)  https://ec.europa.eu/commission/priorities/deeper-and-fairer-economic-and-monetary-union/european-pillar-social-rights_et

         (4)  Komisjoni 14. juuni 2016. aasta delegeeritud määrus (EL) 2016/1851, millega võetakse vastu nõukogu määruses (EÜ) nr 577/98 sätestatud tööjõu valikvaatluse lisaküsimustike programm aastateks 2019, 2020 ja 2021 (ELT L 284, 20.10.2016, lk 1).

         LISA
         Käesolevas lisas kehtestatakse tehnilised tunnused, filtrid ja koodid, mida tuleb kasutada töökorraldust ja tööaja korraldust käsitlevas lisaküsimustikus 2019. aastal. Selles määratakse ka kuupäevad, milleks liikmesriigid peavad andmed komisjonile esitama.

            Komisjonile tulemuste edastamise tähtaeg: 31. märts 2020.

            Andmete saatmiseks kasutatavad filtrid ja koodid: nagu on sätestatud komisjoni määruse (EÜ) nr 377/2008 (1) III lisas.

            Veerud, mis on reserveeritud valikulistele kaaluteguritele, mida kasutatakse alavalimi või vastamiskao juhtudel: veerud 226–229 sisaldavad täisarve ja veerud 230–231 sisaldavad komakohtadega arve.
         1)   Alaküsimustik „Tööaja korralduse paindlikkus“

                     Nimi/veerg

                     Kood

                     Kirjeldus

                     Filter

                     VARIWT

                        Paindlik tööaeg

                     WSTATOR = 1,2

                     211

                        Kuidas on määratud tööaja algus ja lõpp põhitöökohas

                     1

                     Töötaja otsustab täielikult tööaja üle

                     2

                     Töötajal on tööaja üle otsustamisel teatavad piirangud

                     3

                     Peamiselt otsustab tööaja üle tööandja või organisatsioon

                     9

                     Ei kohaldata (väljaspool filtrit)

                     Tühi

                     Vastus puudub / ei tea

                     FREEHOUR

                        Võimalus võtta puhkust tunni kaupa

                     VARIWT = 2,3,blank

                     212

                        Võimalus võtta põhitöökohal ühe tööpäeva jooksul üks või kaks tundi vabaks isiklikel või perekondlikel põhjustel

                     1

                     Väga lihtne

                     2

                     Üsna lihtne

                     3

                     Üsna keerukas

                     4

                     Väga keerukas

                     9

                     Ei kohaldata (väljaspool filtrit)

                     Tühi

                     Vastus puudub / ei tea

                     FREELEAV

                        Võimalus võtta puhkust

                     WSTATOR = 1,2

                     213

                        Võimalus võtta põhitöökohal üks või kaks päeva puhkust kolme järgneva tööpäeva jooksul

                     1

                     Väga lihtne

                     2

                     Üsna lihtne

                     3

                     Üsna keerukas

                     4

                     Väga keerukas

                     9

                     Ei kohaldata (väljaspool filtrit)

                     Tühi

                     Vastus puudub / ei tea

                     FLEXWT

                        Eeldatav tööaja paindlikkus

                     WSTATOR = 1,2

                     214

                        Sagedus, mille puhul töötaja peab olema valmis tööaja ettenägematuteks muutusteks põhitöökohal

                     1

                     Vähemalt kord nädalas

                     2

                     Harvemini kui kord nädalas, aga vähemalt kord kuus

                     3

                     Harvemini kui kord kuus või mitte kunagi

                     9

                     Ei kohaldata (väljaspool filtrit)

                     Tühi

                     Vastus puudub / ei tea

                     AVAIFREE

                        Valmisolek vabal ajal töötamiseks

                     WSTATOR = 1,2

                     215

                        Töötajaga on viimase kahe kuu jooksul vabal ajal ühendust võetud ja eeldatud töötamist põhitöökohal enne järgmist tööpäeva

                     1

                     Viimase kahe kuu jooksul ei ole ühendust võetud

                     2

                     Mõnel korral võeti ühendust

                     3

                     Ühendust võeti mitu korda ja eeldati töötamist enne järgmist tööpäeva

                     4

                     Ühendust võeti mitu korda, kuid töötamist enne järgmist tööpäeva ei eeldatud

                     9

                     Ei kohaldata (väljaspool filtrit)

                     Tühi

                     Vastus puudub / ei tea

               2)   Alaküsimustik „Töömeetodid“

                     Nimi/veerg

                     Kood

                     Kirjeldus

                     Filter

                     RECHOURS

                        Kohaloleku või tööaja registreerimine

                     STAPRO = 3

                     216-217

                        Kohaloleku või tööaja registreerimise meetod põhitöökohal

                     01

                     Kohalolekut või tööaega ei registreerita

                     02

                     Töötaja registreerib kohaloleku ise käsitsi

                     03

                     Ülemus/kolleeg registreerib kohaloleku käsitsi

                     04

                     Kohalolek registreeritakse automaatselt (registreerimine tööle saabumisel, registreerimine sisselogimisel)

                     05

                     Kohalolek registreeritakse muu meetodi abil

                     06

                     Töötaja registreerib tööaja ise käsitsi

                     07

                     Ülemus/kolleeg registreerib tööaja käsitsi

                     08

                     Tööaeg registreeritakse automaatselt (registreerimine tööle saabumisel, registreerimine sisselogimisel)

                     09

                     Tööaeg registreeritakse muu meetodi abil

                     99

                     Ei kohaldata (väljaspool filtrit)

                     Tühi

                     Vastus puudub / ei tea

                     PRESSURE

                        Töötamine ajalise surve all

                     WSTATOR = 1,2

                     218

                        Sagedus, millega isik töötab põhitöökohal ajalise surve all

                     1

                     Alati

                     2

                     Sageli

                     3

                     Mõnikord

                     4

                     Mitte kunagi

                     9

                     Ei kohaldata (väljaspool filtrit)

                     Tühi

                     Vastus puudub / ei tea

                     JOBAUTON

                        Töö iseseisev korraldamine

                     WSTATOR = 1,2

                     219-220

                        Võimalus mõjutada tööülesannete sisu ja järjekorda põhitöökohal

                     11

                     Suur mõju järjekorrale ja sisule

                     12

                     Suur mõju järjekorrale ja mõningane mõju sisule

                     13

                     Suur mõju järjekorrale ja väike või puuduv mõju sisule

                     21

                     Mõningane mõju järjekorrale ja suur mõju sisule

                     22

                     Mõningane mõju järjekorrale ja sisule

                     23

                     Mõningane mõju järjekorrale ja väike või puuduv mõju sisule

                     31

                     Suur mõju sisule ja väike või puuduv mõju järjekorrale

                     32

                     Mõningane mõju sisule ja väike või puuduv mõju järjekorrale

                     33

                     Väike või puuduv mõju järjekorrale ja sisule

                     99

                     Ei kohaldata (väljaspool filtrit)

                     Tühi

                     Vastus puudub / ei tea

               3)   Alaküsimustik „Töökoht“

                     Nimi/veerg

                     Kood

                     Kirjeldus

                     Filter

                     PLACEWK

                        Põhitöökoht

                     WSTATOR = 1,2

                     221

                        Koht, kus põhitöökohaga seotud tegevus peamiselt toimub

                     1

                     Tööandja või isiklikes ruumides

                     2

                     Kodus

                     3

                     Kliendi ruumides

                     4

                     Asukoht ei ole kindlaks määratud (sõiduk, kättetoimetamise teenus jne)

                     5

                     Muud

                     9

                     Ei kohaldata (väljaspool filtrit)

                     Tühi

                     Vastus puudub / ei tea

                     COMMUTM

                        Tööle- ja kojusõiduks kuluv aeg

                     PLACEWK ≠ 2

                     222-224

                        Kodunt põhitöökohale jõudmiseks kuluv aeg (üks suund)

                     000-240

                     Minutites

                     999

                     Ei kohaldata (väljaspool filtrit)

                     Tühi

                     Vastus puudub / ei tea

                     OTHERLOC

                        Töötamine muudes kohtades

                     PLACEWK = 1-5

                     225

                        Töötamine põhitöökohal rohkem kui ühes asukohas

                     1

                     Iga päev

                     2

                     Mitte iga päev, aga vähemalt kord nädalas

                     3

                     Harvemini kui kord nädalas, aga vähemalt kord kuus

                     4

                     Harvemini kui kord kuus või mitte kunagi

                     9

                     Ei kohaldata (väljaspool filtrit)

                     Tühi

                     Vastus puudub / ei tea

            (1)  Komisjoni 25. aprilli 2008. aasta määrus (EÜ) nr 377/2008, millega rakendatakse nõukogu määrust (EÜ) nr 577/98 (tööjõu valikvaatluse korraldamise kohta ühenduses) alates 2009. aastast andmeedastuses kasutatavate koodide, struktuuriliste muutujate kohta andmete kogumiseks kasutatava alavalimi ja vaatluskvartalite kindlaksmääramise suhtes (ELT L 114, 26.4.2008, lk 57).


title: Komisjoni rakendusmäärus (EL) 2017/2385, 19. detsember 2017, millega kehtestatakse jaotuskoefitsient kogustele, mille kohta on esitatud ajavahemikul 1.–7. detsembrini 2017 impordilitsentsitaotlused, ja määratakse kindlaks kogused, mis lisatakse määruse (EÜ) nr 533/2007 alusel kodulinnulihasektoris avatud tariifikvootide raames alaperioodiks 1. aprillist kuni 30. juunini 2018 kehtestatud kogustele

text:
               20.12.2017

               ET

               Euroopa Liidu Teataja

               L 340/41

         KOMISJONI RAKENDUSMÄÄRUS (EL) 2017/2385,
   19. detsember 2017,
   millega kehtestatakse jaotuskoefitsient kogustele, mille kohta on esitatud ajavahemikul 1.–7. detsembrini 2017 impordilitsentsitaotlused, ja määratakse kindlaks kogused, mis lisatakse määruse (EÜ) nr 533/2007 alusel kodulinnulihasektoris avatud tariifikvootide raames alaperioodiks 1. aprillist kuni 30. juunini 2018 kehtestatud kogustele
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artiklit 188,
   ning arvestades järgmist:

               (1)

               Komisjoni määrusega (EÜ) nr 533/2007 (2) on avatud aastased tariifikvoodid kodulinnulihasektori toodete importimiseks.

               (2)

               Ajavahemikul 1.–7. detsembrini 2017 esitatud impordilitsentsitaotlustega hõlmatud kogused alaperioodiks 1. jaanuarist kuni 31. märtsini 2018 on suuremad kui teatavate kvootide all saada olevad kogused. Seega tuleks kindlaks määrata, kui palju impordilitsentse võib välja anda, samuti tuleks määrata kindlaks taotletud koguse suhtes kohaldatav jaotuskoefitsient, mis on arvutatud vastavalt komisjoni määruse (EÜ) nr 1301/2006 (3) artikli 7 lõikele 2.

               (3)

               Ajavahemikul 1.–7. detsembrini 2017 esitatud impordilitsentsitaotlustega hõlmatud kogused alaperioodiks 1. jaanuarist kuni 31. märtsini 2018 on väiksemad kui teatavate kvootide all saada olevad kogused. Seetõttu tuleks kindlaks määrata kogused, millele taotlusi ei esitatud, ning lisada need järgmiseks kvoodi alaperioodiks kehtestatud kogustele.

               (4)

               Meetme tõhususe tagamiseks peaks käesolev määrus jõustuma selle Euroopa Liidu Teatajas avaldamise päeval,

         ON VASTU VÕTNUD KÄESOLEVA MÄÄRUSE:
   Artikkel 1
   1.   Määruse (EÜ) nr 533/2007 kohaselt esitatud impordilitsentsitaotlustega hõlmatud koguste suhtes alaperioodiks 1. jaanuarist kuni 31. märtsini 2018 kohaldatakse käesoleva määruse lisas esitatud jaotuskoefitsienti.
   2.   Kogused, mille kohta ei ole esitatud impordilitsentsitaotlusi vastavalt määrusele (EÜ) nr 533/2007 ja mis lisatakse alaperioodile 1. aprillist kuni 30. juunini 2018, on esitatud käesoleva määruse lisas.
   Artikkel 2
   Käesolev määrus jõustub selle Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 19. detsember 2017

            Komisjoni nimel

            presidendi eest

            põllumajanduse ja maaelu arengu peadirektoraadi

            peadirektor

         Jerzy PLEWA

      (1)  ELT L 347, 20.12.2013, lk 671.

      (2)  Komisjoni 14. mai 2007. aasta määrus (EÜ) nr 533/2007, millega sätestatakse tariifikvootide avamine ja haldamine kodulinnulihasektoris (ELT L 125, 15.5.2007, lk 9).

      (3)  Komisjoni 31. augusti 2006. aasta määrus (EÜ) nr 1301/2006, millega kehtestatakse ühised eeskirjad, et hallata põllumajandussaaduste ja -toodete imporditariifikvoote, mille suhtes kohaldatakse impordilitsentside süsteemi (ELT L 238, 1.9.2006, lk 13).

      LISA

                  Järjekorranumber

                  Jaotuskoefitsient – alaperioodiks 1. jaanuarist kuni 31. märtsini 2018 esitatud taotlused
                  (%)

                  Taotlemata kogused, mis lisatakse alaperioodiks 1. aprillist kuni 30. juunini 2018 saada olevatele kogustele
                  (kg)

                  09.4067

                  1,404135

                  —

                  09.4068

                  0,138103

                  —

                  09.4069

                  0,118836

                  —

                  09.4070

                  —

                  1 335 750


title: Komisjoni rakendusmäärus (EL) 2017/2404, 20. detsember 2017, millega võetakse Euroopa Parlamendi ja nõukogu määruse (EL) nr 1308/2013 artikli 99 kohaselt kaitse alla nimetus „Maasvallei Limburg“ (KPN)

text:
               21.12.2017

               ET

               Euroopa Liidu Teataja

               L 342/1

         KOMISJONI RAKENDUSMÄÄRUS (EL) 2017/2404,
   20. detsember 2017,
   millega võetakse Euroopa Parlamendi ja nõukogu määruse (EL) nr 1308/2013 artikli 99 kohaselt kaitse alla nimetus „Maasvallei Limburg“ (KPN)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artiklit 99,
   ning arvestades järgmist:

               (1)

               Vastavalt määruse (EL) nr 1308/2013 artikli 97 lõigetele 2 ja 3 vaatas komisjon läbi Belgia ja Madalmaade taotluse registreerida nimetus „Maasvallei Limburg“ ja see avaldati Euroopa Liidu Teatajas
                   (2).

               (2)

               Komisjonile ei esitatud ühtki määruse (EL) nr 1308/2013 artikli 98 kohast vastuväidet.

               (3)

               Vastavalt määruse (EL) nr 1308/2013 artiklile 99 tuleks võtta nimetus „Maasvallei Limburg“ kaitse alla ja kanda see registrisse, millele on osutatud kõnealuse määruse artiklis 104.

               (4)

               Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Nimetus „Maasvallei Limburg“ (KPN) võetakse kaitse alla.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 20. detsember 2017

            Komisjoni nimel

            president

         Jean-Claude JUNCKER

      (1)  ELT L 347, 20.12.2013, lk 671.

      (2)  ELT C 278, 22.8.2017, lk 4.


title: Komisjoni rakendusmäärus (EL) 2017/2405, 20. detsember 2017, millega võetakse Euroopa Parlamendi ja nõukogu määruse (EL) nr 1308/2013 artikli 99 kohaselt kaitse alla nimetus „Picpoul de Pinet“ (KPN)

text:
               21.12.2017

               ET

               Euroopa Liidu Teataja

               L 342/3

         KOMISJONI RAKENDUSMÄÄRUS (EL) 2017/2405,
   20. detsember 2017,
   millega võetakse Euroopa Parlamendi ja nõukogu määruse (EL) nr 1308/2013 artikli 99 kohaselt kaitse alla nimetus „Picpoul de Pinet“ (KPN)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artiklit 99,
   ning arvestades järgmist:

               (1)

               Komisjon vaatas määruse (EL) nr 1308/2013 artikli 97 lõigete 2 ja 3 kohaselt läbi Prantsusmaa taotluse registreerida nimetus „Picpoul de Pinet“. Komisjon leidis, et määruse (EL) nr 1308/2013 artiklites 93–96, artikli 97 lõikes 1 ning artiklites 100, 101 ja 102 kehtestatud tingimused on täidetud. Seetõttu asus komisjon seisukohale, et vastuväidete puudumisel võib liitnimetusele „Picpoul de Pinet“ anda kaitse tervikuna selle traditsioonilise kasutuse alusel. Komisjon leidis ka, et nimetuse registreerimine ei takista – tingimusel et järgitakse liidu õigussüsteemis kehtivaid põhimõtteid ja norme – veiniviinamarjasordi nime „piquepoul“ või selle sünonüümide kasutamist, kuna see nimi ei sisalda nimetust „Picpoul de Pinet“ ega koosne sellest ega osuta sisuliselt kõnealuse nimetuse geograafilisele osale, mistõttu ei ole täidetud määruse (EL) nr 1308/2013 artikli 100 lõike 3 esimeses lõigus kehtestatud tingimused. Registreerimistaotlus avaldati seejärel Euroopa Liidu Teatajas
                   (2).

               (2)

               Komisjonile ei esitatud ühtegi määruse (EL) nr 1308/2013 artikli 98 kohast vastuväidet.

               (3)

               Vastavalt määruse (EL) nr 1308/2013 artiklile 99 tuleks võtta nimetus „Picpoul de Pinet“ kaitse alla ja kanda see registrisse, millele on osutatud kõnealuse määruse artiklis 104.

               (4)

               Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Nimetus „Picpoul de Pinet“ (KPN) võetakse kaitse alla.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 20. detsember 2017

            Komisjoni nimel

            president

         Jean-Claude JUNCKER

      (1)  ELT L 347, 20.12.2013, lk 671.

      (2)  ELT C 253, 4.8.2017, lk 4.


title: Komisjoni rakendusmäärus (EL) 2017/2406, 20. detsember 2017, millega määratakse kindlaks kogused, mis lisatakse määruse (EÜ) nr 442/2009 alusel avatud sealiha tariifikvootide raames alaperioodiks 1. aprillist kuni 30. juunini 2018 kehtestatud kogustele

text:
               21.12.2017

               ET

               Euroopa Liidu Teataja

               L 342/4

         KOMISJONI RAKENDUSMÄÄRUS (EL) 2017/2406,
   20. detsember 2017,
   millega määratakse kindlaks kogused, mis lisatakse määruse (EÜ) nr 442/2009 alusel avatud sealiha tariifikvootide raames alaperioodiks 1. aprillist kuni 30. juunini 2018 kehtestatud kogustele
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 188 lõikeid 2 ja 3,
   ning arvestades järgmist:

               (1)

               Komisjoni määrusega (EÜ) nr 442/2009 (2) on avatud aastased tariifikvoodid sealihasektori toodete importimiseks. Kõnealuse määruse I lisa B osas sätestatud kvootide haldamisel kohaldatakse üheaegse läbivaatamise meetodit.

               (2)

               Ajavahemikul 1.–7. detsembrini 2017 esitatud impordilitsentsitaotlustega hõlmatud kogused alaperioodiks 1. jaanuarist kuni 31. märtsini 2018 on väiksemad kui saada olevad kogused. Seetõttu tuleks kindlaks määrata kogused, millele taotlusi ei esitatud, ning lisada need järgmiseks kvoodi alaperioodiks kehtestatud kogustele.

               (3)

               Meetme tõhususe tagamiseks peaks käesolev määrus jõustuma selle Euroopa Liidu Teatajas avaldamise päeval,

         ON VASTU VÕTNUD KÄESOLEVA MÄÄRUSE:
   Artikkel 1
   Kogused, mille kohta ei ole esitatud impordilitsentsitaotlusi vastavalt määrusele (EÜ) nr 442/2009 ja mis lisatakse alaperioodile 1. aprillist kuni 30. juunini 2018, on esitatud käesoleva määruse lisas.
   Artikkel 2
   Käesolev määrus jõustub selle Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 20. detsember 2017

            Komisjoni nimel

            presidendi eest

            põllumajanduse ja maaelu arengu peadirektoraadi

            peadirektor

         Jerzy PLEWA

      (1)  ELT L 347, 20.12.2013, lk 671.

      (2)  Komisjoni määrus (EÜ) nr 442/2009, 27. mai 2009, millega avatakse ühenduse tariifikvoodid sealihasektoris ja sätestatakse nende haldamine (ELT L 129, 28.5.2009, lk 13).

      LISA

                  Järjekorranumber

                  Taotlemata kogused, mis lisatakse alaperioodiks 1. aprillist kuni 30. juunini 2018 saada olevatele kogustele
                  (kilogrammides)

                  09.4038

                  25 693 750

                  09.4170

                  3 691 500


title: Komisjoni rakendusmäärus (EL) 2017/2407, 20. detsember 2017, millega kehtestatakse jaotuskoefitsient kogustele, mille kohta on esitatud ajavahemikul 1. detsembrist kuni 7. detsembrini 2017 impordilitsentsitaotlused, ja määratakse kindlaks kogused, mis lisatakse määruse (EÜ) nr 539/2007 alusel munasektoris ja ovoalbumiini puhul avatud tariifikvootide raames alaperioodiks 1. aprillist kuni 30. juunini 2018 kehtestatud kogustele

text:
               21.12.2017

               ET

               Euroopa Liidu Teataja

               L 342/6

         KOMISJONI RAKENDUSMÄÄRUS (EL) 2017/2407,
   20. detsember 2017,
   millega kehtestatakse jaotuskoefitsient kogustele, mille kohta on esitatud ajavahemikul 1. detsembrist kuni 7. detsembrini 2017 impordilitsentsitaotlused, ja määratakse kindlaks kogused, mis lisatakse määruse (EÜ) nr 539/2007 alusel munasektoris ja ovoalbumiini puhul avatud tariifikvootide raames alaperioodiks 1. aprillist kuni 30. juunini 2018 kehtestatud kogustele
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artiklit 188,
   ning arvestades järgmist:

               (1)

               Komisjoni määrusega (EÜ) nr 539/2007 (2) on avatud tariifikvoodid munasektori toodete ja ovoalbumiini importimiseks.

               (2)

               Ajavahemikul 1. detsembrist kuni 7. detsembrini 2017 esitatud impordilitsentsitaotlustega hõlmatud kogused alaperioodiks 1. jaanuarist kuni 31. märtsini 2018 on suuremad kui teatavate kvootide all saada olevad kogused. Seega tuleks kindlaks määrata, kui palju impordilitsentse võib välja anda, samuti tuleks määrata kindlaks taotletud koguste suhtes kohaldatav jaotuskoefitsient, mis on arvutatud vastavalt komisjoni määruse (EÜ) nr 1301/2006 (3) artikli 7 lõikele 2.

               (3)

               Ajavahemikul 1. detsembrist kuni 7. detsembrini 2017 esitatud impordilitsentsi taotlustega hõlmatud kogused alaperioodiks 1. jaanuarist kuni 31. märtsini 2018 on väiksemad kui teatavate kvootide all saada olevad kogused. Seetõttu tuleks kindlaks määrata kogused, millele taotlusi ei esitatud, ja lisada need järgmiseks kvoodi alaperioodiks kehtestatud kogustele.

               (4)

               Meetme tõhususe tagamiseks peaks käesolev määrus jõustuma selle Euroopa Liidu Teatajas avaldamise päeval,

         ON VASTU VÕTNUD KÄESOLEVA MÄÄRUSE:
   Artikkel 1
   1.   Määruse (EÜ) nr 539/2007 kohaselt esitatud impordilitsentsitaotlustega hõlmatud kogused alaperioodiks 1. jaanuarist kuni 31. märtsini 2018 korrutatakse käesoleva määruse lisas esitatud jaotuskoefitsientidega.
   2.   Kogused, mille kohta ei ole esitatud impordilitsentsitaotlusi vastavalt määrusele (EÜ) nr 539/2007 ja mis lisatakse alaperioodile 1. aprillist kuni 30. juunini 2018, on esitatud käesoleva määruse lisas.
   Artikkel 2
   Käesolev määrus jõustub selle Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 20. detsember 2017

            Komisjoni nimel

            presidendi eest

            põllumajanduse ja maaelu arengu peadirektoraadi

            peadirektor

         Jerzy PLEWA

      (1)  ELT L 347, 20.12.2013, lk 671.

      (2)  Komisjoni 15. mai 2007. aasta määrus (EÜ) nr 539/2007, millega sätestatakse tariifikvootide avamine ja haldamine munasektoris ja ovoalbumiini puhul (ELT L 128, 16.5.2007, lk 19).

      (3)  Komisjoni 31. augusti 2006. aasta määrus (EÜ) nr 1301/2006, millega kehtestatakse ühised eeskirjad, et hallata põllumajandussaaduste ja -toodete imporditariifikvoote, mille suhtes kohaldatakse impordilitsentside süsteemi (ELT L 238, 1.9.2006, lk 13).

      LISA

                  Järjekorranumber

                  Jaotuskoefitsient – alaperioodiks 1. jaanuarist kuni 31. märtsini 2018 esitatud taotlused
                  (protsentides)

                  Taotlemata kogused, mis lisatakse alaperioodil 1. aprillist kuni 30. juunini 2018 saada olevatele kogustele
                  (kilogrammides ja koorega munade ekvivalendiks arvestatuna)

                  09.4015

                  —

                  105 912 000

                  09.4401

                  99,823823

                  0

                  09.4402

                  —

                  10 545 000


title: Komisjoni rakendusmäärus (EL) 2017/2421, 21. detsember 2017, millega määratakse kindlaks kogused, mis lisatakse rakendusmääruse (EL) 2015/2077 alusel Ukrainast pärit munade, munatoodete ja ovoalbumiini jaoks avatud tariifikvootide raames alaperioodiks 1. aprillist kuni 30. juunini 2018 kehtestatud kogustele

text:
               22.12.2017

               ET

               Euroopa Liidu Teataja

               L 343/62

         KOMISJONI RAKENDUSMÄÄRUS (EL) 2017/2421,
   21. detsember 2017,
   millega määratakse kindlaks kogused, mis lisatakse rakendusmääruse (EL) 2015/2077 alusel Ukrainast pärit munade, munatoodete ja ovoalbumiini jaoks avatud tariifikvootide raames alaperioodiks 1. aprillist kuni 30. juunini 2018 kehtestatud kogustele
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 188 lõikeid 2 ja 3,
   ning arvestades järgmist:

               (1)

               Komisjoni rakendusmäärusega (EL) 2015/2077 (2) on avatud aastased tariifikvoodid Ukrainast pärit munasektori toodete ja ovoalbumiini importimiseks.

               (2)

               Ajavahemikul 1. kuni 7. detsembrini 2017 esitatud impordilitsentsi taotlustega hõlmatud kogused alaperioodiks 1. jaanuarist kuni 31. märtsini 2018 on väiksemad kui ette nähtud kogused. Seetõttu tuleks kindlaks määrata kogused, millele taotlusi ei esitatud, ning lisada need järgmiseks kvoodi alaperioodiks kehtestatud kogustele.

               (3)

               Meetme tõhususe tagamiseks peaks käesolev määrus jõustuma selle Euroopa Liidu Teatajas avaldamise päeval,

         ON VASTU VÕTNUD KÄESOLEVA MÄÄRUSE:
   Artikkel 1
   Kogused, mille kohta ei ole esitatud impordilitsentsitaotlusi vastavalt rakendusmäärusele (EL) 2015/2077 ja mis lisatakse alaperioodile 1. aprillist kuni 30. juunini 2018, on esitatud käesoleva määruse lisas.
   Artikkel 2
   Käesolev määrus jõustub selle Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 21. detsember 2017

            Komisjoni nimel

            presidendi eest

            põllumajanduse ja maaelu arengu peadirektoraadi

            peadirektor

         Jerzy PLEWA

      (1)  ELT L 347, 20.12.2013, lk 671.

      (2)  Komisjoni 18. novembri 2015. aasta rakendusmäärus (EL) 2015/2077, millega avatakse Ukrainast pärit munade, munatoodete ja ovoalbumiinide jaoks liidu imporditariifikvoodid ja sätestatakse nende haldamine (ELT L 302, 19.11.2015, lk 57).

      LISA

                  Järjekorranumber

                  Taotlemata kogused, mis lisatakse alaperioodiks 1. aprillist kuni 30. juunini 2018 saada olevatele kogustele
                  (kilogrammides ja koorega munade ekvivalendiks arvestatuna)

                  09.4275

                  279 202

                  09.4276

                  375 000


title: Komisjoni rakendusmäärus (EL) 2017/2419, 21. detsember 2017, millega kehtestatakse jaotuskoefitsient kogustele, mille kohta on esitatud ajavahemikul 1.–7. detsembrini 2017 impordiõiguste taotlused rakendusmääruse (EL) 2015/2078 alusel Ukrainast pärit kodulinnuliha jaoks avatud tariifikvootide raames

text:
               22.12.2017

               ET

               Euroopa Liidu Teataja

               L 343/56

         KOMISJONI RAKENDUSMÄÄRUS (EL) 2017/2419,
   21. detsember 2017,
   millega kehtestatakse jaotuskoefitsient kogustele, mille kohta on esitatud ajavahemikul 1.–7. detsembrini 2017 impordiõiguste taotlused rakendusmääruse (EL) 2015/2078 alusel Ukrainast pärit kodulinnuliha jaoks avatud tariifikvootide raames
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 188 lõikeid 1 ja 3,
   ning arvestades järgmist:

               (1)

               Komisjoni rakendusmäärusega (EL) 2015/2078 (2) on avatud aastased tariifikvoodid Ukrainast pärit kodulinnulihasektori toodete importimiseks.

               (2)

               Ajavahemikul 1.–7. detsembrini 2017 esitatud impordiõiguste taotlustega hõlmatud kogused alaperioodiks 1. jaanuarist kuni 31. märtsini 2018 ületavad kvootide puhul ette nähtud koguseid. Seega tuleks kindlaks määrata, kui palju impordiõigusi võib välja anda, samuti tuleks määrata kindlaks taotletud koguse suhtes kohaldatavad jaotuskoefitsiendid vastavalt komisjoni määruse (EÜ) nr 1301/2006 (3) artikli 6 lõikele 3 ja koostoimes kõnealuse määruse artikli 7 lõikega 2.

               (3)

               Meetme tõhususe tagamiseks peaks käesolev määrus jõustuma selle Euroopa Liidu Teatajas avaldamise päeval,

         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) 2015/2078 kohaselt esitatud impordiõiguste taotlustega hõlmatud koguste suhtes alaperioodiks 1. jaanuarist kuni 31. märtsini 2018 kohaldatakse käesoleva määruse lisas esitatud jaotuskoefitsiente.
   Artikkel 2
   Käesolev määrus jõustub selle Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 21. detsember 2017

            Komisjoni nimel

            presidendi eest

            põllumajanduse ja maaelu arengu peadirektoraadi

            peadirektor

         Jerzy PLEWA

      (1)  ELT L 347, 20.12.2013, lk 671.

      (2)  Komisjoni 18. novembri 2015. aasta rakendusmäärus (EL) 2015/2078, millega avatakse Ukrainast pärit kodulinnuliha jaoks liidu imporditariifikvoodid ja sätestatakse nende haldamine (ELT L 302, 19.11.2015, lk 63).

      (3)  Komisjoni 31. augusti 2006. aasta määrus (EÜ) nr 1301/2006, millega kehtestatakse ühised eeskirjad, et hallata põllumajandussaaduste ja -toodete imporditariifikvoote, mille suhtes kohaldatakse impordilitsentside süsteemi (ELT L 238, 1.9.2006, lk 13).

      LISA

                  Järjekorranumber

                  Jaotuskoefitsient – alaperioodiks 1. jaanuarist kuni 31. märtsini 2018 esitatud taotlused
                  (%)

                  09.4273

                  2,644683

                  09.4274

                  23,716742


title: Komisjoni rakendusmäärus (EL) 2017/2420, 21. detsember 2017, millega kehtestatakse jaotuskoefitsient, mida kohaldatakse määruse (EÜ) nr 891/2009 kohaselt suhkrusektoris avatud tariifikvootide raames 1. kuni 7. detsembrini 2017 esitatud impordilitsentsitaotlustega hõlmatud koguste suhtes, ja peatatakse kõnealuste litsentside taotluste esitamine

text:
               22.12.2017

               ET

               Euroopa Liidu Teataja

               L 343/59

         KOMISJONI RAKENDUSMÄÄRUS (EL) 2017/2420,
   21. detsember 2017,
   millega kehtestatakse jaotuskoefitsient, mida kohaldatakse määruse (EÜ) nr 891/2009 kohaselt suhkrusektoris avatud tariifikvootide raames 1. kuni 7. detsembrini 2017 esitatud impordilitsentsitaotlustega hõlmatud koguste suhtes, ja peatatakse kõnealuste litsentside taotluste esitamine
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 188 lõikeid 1 ja 3,
   ning arvestades järgmist:

               (1)

               Komisjoni määrusega (EÜ) nr 891/2009 (2) avati aastased tariifikvoodid suhkrusektori toodete impordiks.

               (2)

               1. kuni 7. detsembrini 2017 esitatud impordilitsentsi taotlustega hõlmatud kogused alaperioodiks 1. kuni 31. detsembrini 2017 ületavad järjekorranumbri 09.4321 jaoks ettenähtud koguse. Seega tuleks kindlaks määrata, kui palju impordilitsentse võib välja anda, samuti tuleks määrata kindlaks taotletud koguse suhtes kohaldatav jaotuskoefitsient, mis on arvutatud vastavalt komisjoni määruse (EÜ) nr 1301/2006 (3) artikli 7 lõikele 2. Seetõttu tuleks kõnealuse järjekorranumbri puhul peatada uute taotluste esitamine kuni kvoodi kehtivusaja lõpuni.

               (3)

               Meetme tõhususe tagamiseks peaks käesolev määrus jõustuma Euroopa Liidu Teatajas avaldamise päeval,

         ON VASTU VÕTNUD KÄESOLEVA MÄÄRUSE:
   Artikkel 1
   1.   Määruse (EÜ) nr 891/2009 kohaselt 1. kuni 7. detsembrini 2017 esitatud impordilitsentsitaotlustega hõlmatud koguste suhtes kohaldatakse käesoleva määruse lisas esitatud jaotuskoefitsienti.
   2.   Uute impordilitsentsi taotluste esitamine lisas esitatud järjekorranumbrite kohta peatatakse kvoodi kehtivusaja 2017/2018 lõpuni.
   Artikkel 2
   Käesolev määrus jõustub selle Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 21. detsember 2017

            Komisjoni nimel

            presidendi eest

            põllumajanduse ja maaelu arengu peadirektoraadi

            peadirektor

         Jerzy PLEWA

      (1)  ELT L 347, 20.12.2013, lk 671.

      (2)  Komisjoni 25. septembri 2009. aasta määrus (EÜ) nr 891/2009, millega avatakse teatavad ühenduse tariifikvoodid suhkrusektoris ja sätestatakse nende haldamine (ELT L 254, 26.9.2009, lk 82).

      (3)  Komisjoni 31. augusti 2006. aasta määrus (EÜ) nr 1301/2006, millega kehtestatakse ühised eeskirjad, et hallata põllumajandussaaduste ja -toodete imporditariifikvoote, mille suhtes kohaldatakse impordilitsentside süsteemi (ELT L 238, 1.9.2006, lk 13).

      LISA

                  CXL kontsessioonisuhkur
                  Kvoodi kehtivusaeg 2017/2018
                  Taotlused, mis on esitatud 1. kuni 7. detsembrini 2017

                  Järjekorranumber

                  Riik

                  Jaotuskoefitsient
                  (%)

                  Uued taotlused

                  09.4317

                  Austraalia

                  —

                  09.4318

                  Brasiilia

                  —

                  09.4319

                  Kuuba

                  —

                  09.4320

                  Muud kolmandad riigid

                  —

                  09.4321

                  India

                  25,000213

                  Peatatud

                  09.4329

                  Brasiilia

                  —

                  09.4330

                  Brasiilia

                  Saadaval 2022/2023 ja 2023/2024

                  Balkani suhkur
                  Kvoodi kehtivusaeg 2017/2018
                  Taotlused, mis on esitatud 1. kuni 7. detsembrini 2017

                  Järjekorranumber

                  Riik

                  Jaotuskoefitsient
                  (%)

                  Uued taotlused

                  09.4324

                  Albaania

                  —

                  09.4325

                  Bosnia ja Hertsegoviina

                  —

                  09.4326

                  Serbia

                  —

                  09.4327

                  Endine Jugoslaavia Makedoonia vabariik

                  —


title: Komisjoni rakendusmäärus (EL) 2018/207, 9. veebruar 2018, millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis („Laguiole“ (KPN))

text:
               13.2.2018

               ET

               Euroopa Liidu Teataja

               L 39/1

         KOMISJONI RAKENDUSMÄÄRUS (EL) 2018/207,
   9. veebruar 2018,
   millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis („Laguiole“ (KPN))
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
   ning arvestades järgmist:

               (1)

               Määruse (EL) nr 1151/2012 artikli 53 lõike 1 esimese lõigu kohaselt vaatas komisjon läbi Prantsusmaa taotluse saada heakskiit komisjoni määruse (EÜ) nr 1107/96 (2) (muudetud komisjoni määrusega (EL) 2015/1770 (3)) kohaselt registreeritud kaitstud päritolunimetuse „Laguiole“ spetsifikaadi muudatusele.

               (2)

               Kuna asjaomane muudatus ei ole väike määruse (EL) nr 1151/2012 artikli 53 lõike 2 tähenduses, avaldas komisjon kõnealuse määruse artikli 50 lõike 2 punkti a kohase muutmistaotluse Euroopa Liidu Teatajas
                   (4).

               (3)

               Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks spetsifikaadi muudatus heaks kiita,

         ON VASTU VÕTNUD KÄESOLEVA MÄÄRUSE:
   Artikkel 1

      Euroopa Liidu Teatajas avaldatud nimetuse „Laguiole“ (KPN) spetsifikaadi muudatus kiidetakse heaks.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 9. veebruar 2018

            Komisjoni nimel

            presidendi eest

            komisjoni liige

         Phil HOGAN

      (1)  ELT L 343, 14.12.2012, lk 1.

      (2)  Komisjoni 12. juuni 1996. aasta määrus (EÜ) nr 1107/96 geograafiliste tähiste ja päritolunimetuste registreerimise kohta nõukogu määruse (EMÜ) nr 2081/92 artiklis 17 sätestatud korras (EÜT L 148, 21.6.1996, lk 1).

      (3)  Komisjoni 29. septembri 2015. aasta rakendusmäärus (EL) 2015/1770, millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [„Laguiole“ (KPN)] (ELT L 258, 3.10.2015, lk 1).

      (4)  ELT C 361, 25.10.2017, lk 42.


title: Komisjoni rakendusmäärus (EL) 2018/215, 13. veebruar 2018, millega võetakse Euroopa Parlamendi ja nõukogu määruse (EL) nr 1308/2013 artikli 99 kohaselt kaitse alla nimetus „Mergelland“ (KPN)

text:
               14.2.2018

               ET

               Euroopa Liidu Teataja

               L 41/14

         KOMISJONI RAKENDUSMÄÄRUS (EL) 2018/215,
   13. veebruar 2018,
   millega võetakse Euroopa Parlamendi ja nõukogu määruse (EL) nr 1308/2013 artikli 99 kohaselt kaitse alla nimetus „Mergelland“ (KPN)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artiklit 99,
   ning arvestades järgmist:

               (1)

               Vastavalt määruse (EL) nr 1308/2013 artikli 97 lõigetele 2 ja 3 vaatas komisjon läbi Madalmaade taotluse registreerida nimetus „Mergelland“ ja see avaldati Euroopa Liidu Teatajas
                   (2).

               (2)

               Komisjonile ei esitatud ühtki määruse (EL) nr 1308/2013 artikli 98 kohast vastuväidet.

               (3)

               Vastavalt määruse (EL) nr 1308/2013 artiklile 99 tuleks võtta nimetus „Mergelland“ kaitse alla ja kanda see registrisse, millele on osutatud kõnealuse määruse artiklis 104.

               (4)

               Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Nimetus „Mergelland“ (KPN) võetakse kaitse alla.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 13. veebruar 2018

            Komisjoni nimel

            president

         Jean-Claude JUNCKER

      (1)  ELT L 347, 20.12.2013, lk 671.

      (2)  ELT C 296, 7.9.2017, lk 2.


title: Komisjoni rakendusmäärus (EL) 2018/214, 13. veebruar 2018, millega kiidetakse heaks kaitstud päritolunimetusega või kaitstud geograafilise tähisega toote spetsifikaadi muudatus [„Pla i Llevant“ (KPN)]

text:
               14.2.2018

               ET

               Euroopa Liidu Teataja

               L 41/13

         KOMISJONI RAKENDUSMÄÄRUS (EL) 2018/214,
   13. veebruar 2018,
   millega kiidetakse heaks kaitstud päritolunimetusega või kaitstud geograafilise tähisega toote spetsifikaadi muudatus [„Pla i Llevant“ (KPN)]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artiklit 99,
   ning arvestades järgmist:

               (1)

               Komisjon vaatas läbi Hispaania esitatud määruse (EL) nr 1308/2013 artikli 105 kohase taotluse saada heakskiit kaitstud päritolunimetuse „Pla i Llevant“ spetsifikaadi muudatusele.

               (2)

               Komisjon avaldas vastavalt määruse (EL) nr 1308/2013 artikli 97 lõikele 3 tootespetsifikaadi muutmise heakskiitmise taotluse Euroopa Liidu Teatajas
                   (2).

               (3)

               Komisjonile ei esitatud ühtki määruse (EL) nr 1308/2013 artikli 98 kohast vastuväidet.

               (4)

               Seega tuleks tootespetsifikaadi muutmine vastavalt määruse (EL) nr 1308/2013 artiklile 99 heaks kiita.

               (5)

               Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1

      Euroopa Liidu Teatajas avaldatud nimetuse „Pla i Llevant“ (KPN) spetsifikaadi muudatus kiidetakse heaks.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 13. veebruar 2018

            Komisjoni nimel

            president

         Jean-Claude JUNCKER

      (1)  ELT L 347, 20.12.2013, lk 671.

      (2)  ELT C 284, 29.8.2017, lk 5.


title: Komisjoni rakendusmäärus (EL) 2018/223, 15. veebruar 2018, millega muudetakse nõukogu määrust (EÜ) nr 314/2004, milles käsitletakse teatavaid piiravaid meetmeid Zimbabwe suhtes

text:
               16.2.2018

               ET

               Euroopa Liidu Teataja

               L 43/10

         KOMISJONI RAKENDUSMÄÄRUS (EL) 2018/223,
   15. veebruar 2018,
   millega muudetakse nõukogu määrust (EÜ) nr 314/2004, milles käsitletakse teatavaid piiravaid meetmeid Zimbabwe suhtes
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 19. veebruari 2004. aasta määrust (EÜ) nr 314/2004, milles käsitletakse teatavaid piiravaid meetmeid Zimbabwe suhtes, (1) eriti selle artikli 11 punkti b,
   ning arvestades järgmist:

               (1)

               Määruse (EÜ) nr 314/2004 III lisas on esitatud nende isikute ja üksuste loetelu, kelle rahalised vahendid ja majandusressursid nimetatud määruse alusel külmutatakse.

               (2)

               Nõukogu otsuses 2011/101/ÜVJP (2) on esitatud nende füüsiliste ja juriidiliste isikute loetelu, kelle suhtes peab piiranguid kohaldama, nagu on sätestatud nimetatud otsuse artiklis 5, ja määrusega (EÜ) nr 314/2004 jõustatakse see otsus, kuivõrd olukord nõuab Euroopa Liidu tasandi meetmeid.

               (3)

               15. veebruaril 2018 otsustas nõukogu uuendada ühe isiku kohta tehtud kannet otsuse 2011/101/ÜVJP lisas, kus on loetletud isikud ja üksused, kelle suhtes tuleb piiranguid kohaldada. Nõukogu on identifitseerinud selle loetellu kantud isiku Zimbabwe endise presidendina, kes on vastutav tegevuse eest, mis tõsiselt kahjustab demokraatiat, inimõiguste austamist ja õigusriiki.

               (4)

               Seepärast tuleks määruse (EÜ) nr 314/2004 III lisa vastavalt muuta,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 314/2004 III lisa muudetakse vastavalt käesoleva määruse lisale.
   Artikkel 2
   Käesolev määrus jõustub selle Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 15. veebruar 2018

            Komisjoni nimel

            presidendi eest

            välispoliitika vahendite talituse juhataja

      (1)  ELT L 55, 24.2.2004, lk 1.

      (2)  Nõukogu 15. veebruari 2011. aasta otsus 2011/101/ÜVJP Zimbabwe vastu suunatud piiravate meetmete kohta (ELT L 42, 16.2.2011, lk 6).

      LISA
      Määruse (EÜ) nr 314/2004 III lisa muudetakse järgmiselt.
      Järgmine kanne järgmise füüsilise isiku kohta rubriigis „I. Isikud“:

                     Nimi (ja võimalikud varjunimed)

                     Identifitseerimisandmed

                     Loetellu kandmise põhjused

                                 „(1)

                                 Mugabe, Robert Gabriel

                     President, sünd. 21.2.1924, passi nr AD001095

                     Valitsusjuht ning vastutav tegevuse eest, mis tõsiselt kahjustab demokraatiat, inimõiguste austamist ja õigusriiki.“

      asendatakse järgmisega:

                     Nimi (ja võimalikud varjunimed)

                     Identifitseerimisandmed

                     Loetellu kandmise põhjused

                                 „(1)

                                 Mugabe, Robert Gabriel

                     sünd. 21.2.1924, passi nr AD001095

                     Endine president; vastutav tegevuse eest, mis tõsiselt kahjustab demokraatiat, inimõiguste austamist ja õigusriiki.“


title: Komisjoni rakendusmäärus (EL) 2018/220, 9. veebruar 2018, teatavate kaupade klassifitseerimise kohta kombineeritud nomenklatuuris

text:
                  16.2.2018

                  ET

                  Euroopa Liidu Teataja

                  L 43/3

            KOMISJONI RAKENDUSMÄÄRUS (EL) 2018/220,
      9. veebruar 2018,
      teatavate kaupade klassifitseerimise kohta kombineeritud nomenklatuuris
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 57 lõiget 4 ja artikli 58 lõiget 2,
      ning arvestades järgmist:

                  (1)

                  Nõukogu määrusele (EMÜ) nr 2658/87 (2) lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.

                  (2)

                  Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.

                  (3)

                  Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.

                  (4)

                  On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel teatava perioodi vältel vastavalt määruse (EL) nr 952/2013 artikli 34 lõikele 9. Kõnealuseks ajavahemikuks tuleks kehtestada kolm kuud.

                  (5)

                  Käesoleva määrusega ette nähtud meetmed on kooskõlas tolliseadustiku komitee arvamusega,

            ON VASTU VÕTNUD KÄESOLEVA MÄÄRUSE:
      Artikkel 1
      Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
      Artikkel 2
      Siduvale tariifiinformatsioonile, mis ei ole kooskõlas käesoleva määrusega, võib määruse (EL) nr 952/2013 artikli 34 lõike 9 kohaselt tugineda veel kolm kuud pärast käesoleva määruse jõustumist.
      Artikkel 3
      Käesolev määrus jõustub kahekümnendal päeval pärast selle avaldamist Euroopa Liidu Teatajas.

         Käesolev määrus on tervikuna siduv ja vahetult kohaldatav kõigis liikmesriikides.
         Brüssel, 9. veebruar 2018

               Komisjoni nimel

               presidendi eest

               maksunduse ja tolliliidu peadirektoraadi

               peadirektor

            Stephen QUEST

         (1)  ELT L 269, 10.10.2013, lk 1.

         (2)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).

         LISA

                     Kauba kirjeldus

                     Klassifikatsioon (CN-kood)

                     Põhjendused

                     (1)

                     (2)

                     (3)

                     Mehaaniline seade (nn käsipuistur), mis koosneb teraskonstruktsioonist, umbes 60-liitrisest purjeriidega vooderdatud plastmahutist, seadme põhja alla kinnitatud pöörlevast puisturist ja kahest õhkrehvist.
                     See on ette nähtud muu hulgas väetise, liiva, seemnete ja soola levitamiseks (puistamine/pritsimine mehhanismi pöörlemisel). Jaotamismahtu saab käepidemega reguleerida. Seade sobib suurte alade korrapäraseks hooldamiseks.
                     Vt pilt (*1).

                     8424 89 70

                     Klassifikatsioon määratakse kindlaks kombineeritud nomenklatuuri klassifitseerimise üldreeglitega 1, 3c ja 6, grupi 84 märkusega 2 ning CN-koodide 8424 , 8424 89  ja 8424 89 70  sõnastusega.
                     Seade vastab rubriigi 8424  kirjeldusele (liiva ja soola puistamine) ning rubriigi 8432  kirjeldusele (väetiselaotur ja külvik). Seadet ei saa klassifitseerida XVI jaotisse märkuse 3 tõttu, kuna seade ei täida ühte põhifunktsiooni. Grupi 84 märkuse 2 järgi klassifitseeritakse masinad ja seadmed, mis vastavad rubriikide 8401 –8424  kirjeldustele ning samal ajal ka rubriikide 8425 –8480  kirjeldustele, esimesena nimetatud rühma sobivasse rubriiki (käesoleval juhul rubriiki 8424 ).
                     Seadet saab kasutada nii alamrubriiki 8424 82  kuuluva põllumajandus- ja aiandusseadmena kui ka alamrubriiki 8424 89  kuuluva muu seadmena. Seadme omadusi arvestades ei peeta ühtegi nendest funktsioonidest seadme põhifunktsiooniks XVI jaotise märkuse 3 tähenduses ning kumbagi kõnealuse alamrubriigi sõnastust ei peeta seadet täpsemalt kirjeldavaks. Seega tuleb seade klassifitseerida alamrubriiki, mis on numbrilises järjestuses kõige viimane.
                     Seepärast tuleb seade klassifitseerida muu mehaanilise seadmena vedelike või pulbrite pritsimiseks ja pihustamiseks CN-koodi 8424 89 70  alla.

            (*1)  Foto on üksnes illustreeriv.


title: Komisjoni rakendusmäärus (EL) 2018/230, 16. veebruar 2018, millega võetakse Euroopa Parlamendi ja nõukogu määruse (EL) nr 1308/2013 artikli 99 kohaselt kaitse alla nimetus „Monor, Monori“ (KPN)

text:
               17.2.2018

               ET

               Euroopa Liidu Teataja

               L 45/1

         KOMISJONI RAKENDUSMÄÄRUS (EL) 2018/230,
   16. veebruar 2018,
   millega võetakse Euroopa Parlamendi ja nõukogu määruse (EL) nr 1308/2013 artikli 99 kohaselt kaitse alla nimetus „Monor, Monori“ (KPN)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artiklit 99,
   ning arvestades järgmist:

               (1)

               Vastavalt määruse (EL) nr 1308/2013 artikli 97 lõigetele 2 ja 3 vaatas komisjon läbi Ungari taotluse registreerida nimetus „Monor, Monori“ ja see avaldati Euroopa Liidu Teatajas
                   (2).

               (2)

               Komisjonile ei esitatud ühtki määruse (EL) nr 1308/2013 artikli 98 kohast vastuväidet.

               (3)

               Vastavalt määruse (EL) nr 1308/2013 artiklile 99 tuleks võtta nimetus „Monor, Monori“ kaitse alla ja kanda see registrisse, millele on osutatud kõnealuse määruse artiklis 104.

               (4)

               Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Nimetus „Monor, Monori“ (KPN) võetakse kaitse alla.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 16. veebruar 2018

            Komisjoni nimel

            president

         Jean-Claude JUNCKER

      (1)  ELT L 347, 20.12.2013, lk 671.

      (2)  ELT C 329, 30.9.2017, lk 4.